Науру — Соломон аралдары футбол матчы (1994)

Науру — Соломон аралдары футбол құрамаларының арасындағы жолдастық кездесу 1994 жылы 2 қазан күні Науру аралындағы Денигимоду елді мекенінде орналасқан округтік стадионда өтті.

 Матч 
Бұл кездесудің ерекшелігі сол — Науру құрамасының осы күнге дейінгі (2019 жыл) алғашқы да соңғы матчы. Бұған дейін де, бұдан кейін де құрама ешқашан бас қосқан емес.  

Соломон аралдары бұл кездесудің фавориті саналды. Олар сол кездегі Меланезия кубогының жеңімпазы саналатын. Бірақ мықты қарсыластарынан наурулықтар 2:1 есебімен басым түсті. Науру құрамасының сапында елдегі Аустралия футболын ойнап жүрген спортшылар мен елден жиналған әуесқой футболшылар бас қосты. Өйткені ол кезде Науру аралында кәсіпқой футболшылар жоқ-тұғын. 

Айта кетейік, Науру ФИФА мүшесі болмағандықтан, бұл ойын ФИФА қаттамаларына тіркелмеген.

Бұл ойынның ақпараттары да сақталмаған. Голдың авторлары, командалар құрамы, көрермендер саны жайлы мәліметтер еш жерде жоқ. Матч өткен стадион 1000 адамдық қана арена болғандықтан, матчқа 1000-нан артық көрермен жиналмағаны анық.

Кейін ғаламтор беттерінде "ол матчта Соломон құрамасы кәсіпқой футболшыларын емес, фосфат зауытының жұмысшыларын ғана әкелген, сол себепті де жеңіліп қалды" деген ақпараттар пайда болдыhttps://www.sports.ru/profile/3008875/status/1933935/. Бірақ оның да дереккөзі белгісіз, сол себепті де өтірік-расын анықтау қиын.

Интернетте осы жайлы ғаламтор қолданушылары оқтын-оқтын дисскуссия жүргізеді, алайда, нақты жауапты ешкім де айта алмай келеді.
 Протокол 

 Дереккөздер 

 Сілтемелер 
http://footballfacts.ru/matches/689690-2-1
Санат:1994 жылғы футбол
Санат:Науру Ұлттық футбол құрамасының ойындары
Санат:Соломон аралдары Ұлттық футбол құрамасының ойындары